REGULAMENTO DO VOLUNTARIADO NO CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 03/05/2016)

Tras a aprobación inicial polo Pleno do Regulamento do voluntariado no Concello de Lalín, na sesión ordinaria celebrada o día 25 de febreiro de 2016, e dado que durante o período de información pública non se presentaron reclamacións, de conformidade co artigo 49 da Lei 7/1985, do 2 de abril, Reguladora das Bases do Réxime Local, enténdese definitivamente aprobado o acordo ata entón provisional. De conformidade co previsto no artigo 70.2 da Lei 7/1985 procédese á publicación do texto íntegro de dita ordenanza. A Constitución recolle no seu artigo 9.2 a obriga dos poderes públicos de promover as condicións para que a liberdade e a igualdade do individuo e dos grupos nos que se integra sexan reais e efectivas, remover os obstáculos que impidan ou dificulten a súa plenitude e facilitar a participación de todos os cidadáns na vida pública, económica, cultural e social. En canto á lexislación estatal, a Lei 6/1996 do Voluntariado regulou por vez primeira o voluntariado e fixaba coma obxectivo, promover e facilitar a participación solidaria da cidadanía en actuacións de voluntariado, no seo de organizacións sen ánimo de lucro públicas ou privadas. Posteriormente, a Lei 45/2015 de 14 de outubro aposta por un voluntariado aberto, participativo e interxeracional, coma canle de axuda, participación e para a transformación da sociedade. A nivel da Comunidade Autónoma de Galicia, a Lei 10/2011 de 28 de novembro da acción voluntaria, considera a acción voluntaria das galegas e dos galegos como un elemento máis do dereito inalienable dos cidadáns e das cidadás a participaren de xeito activo na sociedade na que viven. Tanto a lexislación estatal como a autonómica, establecen que as entidades locais deben colaborar no impulso do voluntariado e, segundo remarca a lexislación autonómica, correspóndelles ás entidades locais galegas promover a acción voluntaria e fomentar a participación da cidadanía. Para iso deben artellar os mecanismos de participación das entidades de acción voluntaria na vida local. A tal fin correspóndelles ofertar a información necesaria ás persoas interesadas nas actividades de acción voluntaria, divulgando e dando publicidade das actividades e necesidades das entidades de acción voluntaria, e igualmente debe fomentar a súa coordinación. Tamén deben aportar recursos propios por medio de axudas e subvencións para o desenvolvemento da acción voluntaria. En conformidade con todo o anterior e en exercicio da potestade regulamentaria recollida no artigo 4 da Lei de Bases de Réxime Local, establécese o presente Regulamento do Voluntariado no Concello de Lalín desenvolvendo así, no ámbito municipal, a lexislación estatal e autonómica na materia.1. O presente regulamento será de aplicación aos programas, proxectos ou actuacións de voluntariado que promova e desenvolva directamente o Concello de Lalín como entidade de voluntariado ou as entidades públicas del dependentes e que se realicen no Concello de Lalín.2. Polo tanto, quedan excluídas do seu ámbito de aplicación os programas, proxectos ou actuacións de voluntariado desenvoltos por organizacións públicas ou privadas, aínda que foran promovidos ou financiados total ou parcialmente polo Concello.3. Sen prexuízo do anterior, o Concello de Lalín recoñecerá publicamente o labor de voluntariado que se desenvolve en asociacións e colectivos no Concello de Lalín, declarará a estas asociacións de utilidade pública municipal e subscribirá con elas convenios de colaboración nos que se incluirán as prestacións que se establecen neste título, respectando en todo caso a súa autonomía e independencia.1. Terán a consideración de colaboradores/as voluntarios/as as persoas que se comprometen de xeito gratuíto a poñer as súas capacidades, coñecementos e habilidades ao servizo das necesidades da comunidade coa finalidade de contribuír a través dun traballo organizado e en equipo, a elevar a calidade de vida e a obter un maior benestar social no seu entorno.2. Enténdese por voluntariado municipal o conxunto de actividades de interese xeral desenvoltas por persoas físicas no ámbito do Concello de Lalín, sempre que ditas accións non se realicen en virtude dunha relación laboral, funcionarial, mercantil ou calquera outra retribuída e reúnan os seguintes requisitos: a) Que teñan carácter altruísta e solidario. b) Que a súa realización sexa libre, non motivada por ningún tipo de obriga persoal ou deber xurídico. c) Que non comporten contraprestación económica, sen prexuízo do dereito ao reembolso dos gastos que ditas actividades voluntarias ocasionen. d) Que sexan desenvoltas por persoas que actúen a título individual ou por medio de organizacións privadas sen ánimo de lucro, pero tamén por institucións públicas e que se axusten a programas ou proxectos concretos de colaboración.3. A actividade do voluntariado non poderá en ningún caso substituír o traballo retribuído.1. As funcións dos voluntarios e voluntarias no marco da institución municipal concrétanse do seguinte xeito: a) Participación no deseño e avaliación dos proxectos e as actuacións nas que se incorpore ás persoas voluntarias. b) Participación no deseño e divulgación das campañas que se poñan en marcha relacionadas co voluntariado. c) Realización das actividades propias dos proxectos aos que estean adscritas as persoas voluntarias.2. As actividades de voluntariado estarán dirixidas á construción dunha sociedade máis solidaria e máis xusta. Os sectores ou ámbitos nos que se desenvolverán accións municipais de voluntariado son os seguintes: servizos sociais e asistenciais, actuacións de carácter cívico, seguridade e protección civil, educación, defensa do medio ambiente, sanidade, accións con fins científicos, culturais, deportivos, de cooperación ao desenvolvemento, promoción económica e loita contra o desemprego, investigación, desenvolvemento da vida asociativa, promoción do voluntariado, defensa dos dereitos humanos, promoción da igualdade entre homes e mulleres, e outros análogos.1. Dereitos dos voluntarios e voluntarias: a) Recibir, tanto de xeito inicial como permanente, a información, formación, orientación, apoio e, no seu caso, os medios necesarios para exercer as funcións que se lles asignen. b) Ser tratados sen discriminación, respectando a súa liberdade, dignidade, intimidade e crenzas. c) Participar activamente no proxecto ao que estea vinculado, colaborando na elaboración, deseño, execución e avaliación dos programas, de acordo cos seus estatutos ou normas de aplicación. d) Estar asegurado contra os riscos de accidente e enfermidade derivados directamente do exercicio da actividade voluntaria, coas características e polos capitais asegurados que se establezan. Igualmente estarán cubertas por seguro as responsabilidades civís que puideran derivarse da acción voluntaria. e) Dereito ao reembolso dos gastos legalmente autorizados no cumprimento da acción voluntaria. f) Dispoñer dunha acreditación identificativa da súa condición de voluntario ou voluntaria municipal. g) Realizar a súa actividade en condicións de seguridade e hixiene en función das características de aquela. h) Ser recoñecidos polo valor social da súa contribución, podendo obter a certificación acreditativa da labor realizada. i) Obter o cambio de proxecto, de actividade ou beneficiario asignado, sempre que sexa posible e existan causas xustificadas que o aconsellen para a mellor execución da súa actividade. j) Dereito a rescindir libremente o compromiso en calquera momento, o cal será preavisado cunha antelación razoable.2. Deberes dos voluntarios e voluntarias: a) Cumprir os compromisos adquiridos cos proxectos e no seu caso coas organizacións nas que se integren, actuando con solidariedade e dilixencia. b) Deber de gardar, cando proceda, confidencialidade da información recibida e coñecida no desenvolvemento da súa actividade voluntaria. c) Deber de rexeitar calquera contraprestación económica que puidera recibir tanto do beneficiario como doutras persoas relacionadas coa súa actividade voluntaria. d) Respectar os dereitos das persoas beneficiaras da súa acción voluntaria. e) Participar nas actividades formativas previstas, así como as que con carácter permanente se precisen para manter a calidade dos servizos que presten. f) Seguir as indicacións adecuadas aos fins previstos no desenvolvemento das actividades encomendadas. g) Deber de empregar debidamente a acreditación e os distintivos da organización. h) Respectar e coidar os recursos que se poñan a súa disposición. i) Participar na avaliación dos proxectos e actividades relacionados coa súa tarefa. a) Cumprir cos compromisos adquiridos cos colaboradores voluntarios tanto nos convenios de colaboración que se subscriban con asociacións, como nos compromisos escritos con persoas individuais. b) Esixir ás asociacións coas que se subscriban os convenios de colaboración, a documentación acreditativa do aseguramento dos seus asociados/as fronte a terceiros, no exercicio das funcións que desenvolvan como tales. c) Obrigación legal de asegurar a cobertura de posibles danos que o colaborador voluntario ou voluntaria individual se causara a si mesmo ou a terceiros, no exercicio das funcións que desenvolva como tal. d) Cubrir os gastos derivados da prestación do servizo e dotar aos colaboradores dos medios adecuados para o cumprimento dos seus cometidos. e) Establecer os sistemas internos de información, orientación e coordinación para a realización das tarefas que lles sexan encomendadas aos colaboradores voluntarios. f) Facilitará a información necesaria do voluntario de forma que garanta a calidade na prestación dos servizos. g) Garantir a realización das súas actividades nas debidas condicións de seguridade e hixiene en función da natureza e características de aquelas. h) Facilitará a formación necesaria do voluntariado de forma que garanta a calidade na prestación dos servizos. i) Expedir aos colaboradores/as unha certificación que acredite os servizos prestados. j) Levar un rexistro de altas e baixas de colaboradores voluntarios individuais e de asociacións que convenien dita colaboración solidaria.1. Requisitos. Poderán ser voluntarios ou voluntarias, e incorporarse nesa condición de persoa voluntaria, todas aquelas persoas físicas maiores de idade e as menores a partir de 16 anos debidamente autorizadas polos pais/nas ou titores/as, que cumpran os requisitos de acceso pertinentes, nos que se especifiquen a dispoñibilidade horaria, o perfil persoal así como os coñecementos e a formación necesaria das persoas que queiran participar en programas de voluntariado.2. Da incorporación. a) A incorporación do voluntario ou voluntaria ao programa, farase sempre a partir da solicitude do interesado ou interesada. b) O servizo municipal responsable do programa, dentro do solicitado por cada voluntario, fará a valoración oportuna co obxecto de asignar a cada voluntario aos proxectos máis adecuados ás súas preferencias e ao seu perfil individual, e tendo en conta as necesidades propias de cada proxecto. c) A incorporación vai vinculada a un acordo no que se estableza, entre outras cousas, as funcións e o tempo de duración da acción voluntaria.3. Da acreditación. a) As persoas voluntarias disporán dos distintivos que acrediten a súa condición. b) A proposta do servizo municipal responsable do programa, realizarase o nomeamento de voluntario municipal por parte do órgano competente. c) Posteriormente librarase a acreditación persoal. Esta acreditación devolverase ao Concello ao finalizar a acción voluntaria, quedando anulados todos os seus efectos.4. Do seguro. O Concello subscribirá unha póliza de seguro que cubra os riscos nos que poidan incorrer as persoas voluntarias durante o tempo no que desenvolve a súa colaboración tanto para cubrir accidentes persoais como para cubrir posibles responsabilidades civís que poidan derivarse da súa actuación fronte a terceiras persoas.5. Das baixas no programa. a) A relación de colaboración voluntaria co programa de voluntariado municipal finalizará a petición propia en calquera momento, por declaración de incapacidade, solicitude de baixa temporal ou definitiva, ou estar inhabilitado ou inhabilitada para o exercicio de cargos públicos por sentencia firme, por exclusión do programa ou perda de calquera requisito de acceso á incorporación de voluntario ou voluntaria. b) Considérase baixa temporal a ausencia superior a tres meses que teña motivo xustificado e que fora comunicada oportunamente. c) Será causa de baixa definitiva a petición do interesado ou interesada en calquera momento ou a non comparecencia do mesmo por tempo superior a tres meses sen causa xustificada á actividade que ten asignada ou o incumprimento con carácter grave dos deberes aos que se compromete mediante o acordo de incorporación. d) Acordada e notificada a baixa ao interesado ou interesada procederase ao reintegro da acreditación. e) En todo caso librarase un documento no que consten os servizos prestados e o agradecemento público pola labor realizada.6. Mecanismos de control a) O servizo responsable do programa de voluntariado municipal levará a termo o seguimento e a avaliación da acción voluntaria. b) No caso de incumprimento dos deberes adquiridos no acordo de incorporación e especialmente aquilo referido á atención dos beneficiarios dos proxectos, poderase sancionar a conduta do voluntario ou voluntaria e no seu caso excluílo do programa, previo o correspondente procedemento e de xeito motivado.1. O Concello de Lalín elaborará con carácter anual un Programa Municipal de Voluntariado. Este plan será deseñado pola Xunta de Goberno e aprobado polo Pleno do Concello.2. O Plan Municipal de Voluntariado incluirá accións de información, promoción e concienciación arredor da importancia da acción voluntaria. Asemade incluirá programas de formación referidos tanto a cursos de formación básica, cursos de formación específica así como outras actividades de promoción como conferencias ou talleres.3. O Plan Municipal de Voluntariado establecerá os programas ou proxectos de voluntariado que se desenvolverán durante todo o ano nas distintas materias.4. Os programas ou proxectos de voluntariado deberán conter como mínimo os seguintes datos: a) Concellería, Entidade ou asociación que o promove. b) Denominación e área a que corresponde. c) Nome e localización do responsable do programa ou proxecto. d) Ámbito territorial que abarca. e) Duración ou tempo aproximado na súa execución. f) Fins e obxectivos que se propón. g) Número de voluntarios/as, cualificación ou formación esixible e descrición das súas tarefas ou actividades h) Establecementos, servizos, medios materiais que a súa execución comportan. i) Número de prazas reservadas para aquelas persoas que teñen que realizar unha prestación incluída nun programa ou proxecto de voluntariado en virtude dunha disposición legal ou estipulada nun convenio. j) Mecanismos de control, seguimento e avaliación do programa ou proxecto. k) Aqueles outros que se establezan.1. A Comisión do Voluntariado Municipal estará formada por representantes dos diferentes colectivos en ámbitos como protección civil, cultura, deportes, asistencia social e ensino. Estará presidindo a mesma o Concelleiro de Benestar e Servizos Sociais ou a persoa na que este delegue.2. A Comisión terá como función participar no deseño do Programa Municipal de Voluntariado, así como o seguimento da execución do programa marco e a coordinación dos distintos programas concretos de actuación.3. A Comisión tamén terá como finalidade ser unha comisión paritaria para solucionar os conflitos que poidan xurdir na interpretación dos convenios de colaboración ou no desenvolvemento das accións voluntarias. Dentro da Concellería de Benestar e Servizos Sociais, haberá unha oficina municipal de voluntariado, que promoverá o voluntariado, facilitará toda a información necesaria as persoas voluntarias, asesorará as Entidades de Voluntariado municipais, levará un rexistro municipal. O presente Regulamento entrará en vigor aos vinte días da súa publicación no Boletin Oficial da Provincia de Pontevedra. Lalín, 25 de abril de 2016.—O Alcalde, Rafael Cuíña Aparicio.